**Hyvinkään seurakunnan**

**SAIRAALASIELUNHOIDON YHTEISJOHTOKUNNAN JOHTOSÄÄNTÖ**

Hyväksytty Järvenpään seurakunnan kirkkovaltuustossa **26. päivänä toukokuuta 2020**

**1§ Johtokunnan työala**

Hyvinkään seurakunnan ja muiden sopijaseurakuntien tekemän sairaalasielunhoidon sopimuksen nojalla annettavaa sairaalasielunhoitoa varten on Kirkkolain 12 luvun 1 §:ssä tarkoitettu Hyvinkään seurakunnan sairaalasielunhoidon yhteisjohtokunta. Johtokunnan työalana on johtaa, kehittää ja koordinoida em. sopimuksen mukaista sairaalasielunhoitoa.

**2§ Johtokunnan tehtävät**

Johtokunnan tehtävänä on

1. johtaa ja kehittää sairaalasielunhoitoa sairaalasielunhoidon sopimuksen mukaisissa sairaaloissa ja laitoksissa
2. antaa kirkkoneuvostolle lausunto sairaalasielunhoitoon valittavista viranhaltijoita
3. antaa kirkkoneuvostolle esitys seuraavaa vuotta varten talousarvioksi ja toiminta- ja taloussuunnitelma esitys suunnitelmakaudelle
4. antaa kirkkoneuvostolle toimintakertomus edelliseltä vuodelta
5. lähettää sairaalasielunhoidon sopijaseurakunnille tiedoksi talousarvioehdotus, toiminta- ja taloussuunnitelma sekä toimintakertomus
6. järjestää vuosittain info-ja keskustelutilaisuus sairaalasielunhoidon asioissa sopijaseurakuntien edustajille
7. suorittaa kirkkoneuvoston sille antamat muut tehtävät

**3§ Kokoonpano**

Sairaalasielunhoitotyön yhteisjohtokuntaan valitaan viisi (5) jäsentä neljä vuotta kestäväksi toimikaudeksi. Sairaaloiden/laitosten sijaintiseurakunnat valitsevat kukin yhden jäsenen ja heille henkilökohtaisen varajäsenen johtokuntaan. Sopimuksen piirissä olevilla sairaaloilla/laitoksilla on oikeus valita edustaja, jolla on kokouksissa läsnäolo- ja puheoikeus.

Johtokunta valitsee toimikautensa ensimmäisessä kokouksessa keskuudestaan puheenjohtajan ja varapuheenjohtajan.

Kirkkoneuvoston puheenjohtajalla on kokouksissa läsnäolo- ja puheoikeus.

Johtokunnan sihteerinä toimii johtava sairaalapastori.

**4§ Kokouksen koollekutsuminen ja asioiden käsittely**

Johtokunta kokoontuu puheenjohtajan ja hänen estyneenä ollessa varapuheenjohtajan kutsusta tai milloin vähintään puolet jäsenistä sitä kirjallisesti pyytää ilmoittamansa asian käsittelemiseksi.

Kutsu johtokunnan jäsenille on toimitettava kirjallisesti tai sähköisesti johtokunnan sopimalla tavalla viimeistään viisi päivään ennen kokousta ja kutsuun on liitettävä esityslista asioiden käsittelemistä varten. Tieto kokouksesta on samalla tavalla toimitettava sairaaloiden nimeämälle edustajalle ja kirkkoneuvoston puheenjohtajalle.

Kiireellinen asia voidaan ottaa käsiteltäväksi 2 momentissa olevien määräysten estämättä.

Asioiden käsittelyssä ja kokouksen menettelytavoista säädetään kirkkolaissa ja kirkkojärjestyksessä.

**5§ Voimaantulo**

Tämä johtosääntö tulee voimaan 1. päivänä tammikuuta 2021 ja se kumoaa aiemman sairaalasielunhoidon johtosäännön.